ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องนิยามของตลาด และขอบเขตตลาดโทรคมนาคมที่เกี่ยวข้องพ.ศ.๒๕๕๑ โดยที่เป็นการสมควรกำหนดนิยามของตลาดและขอบเขตของตลาดที่เกี่ยวข้องเพื่อใช้ในการประเมินสภาพการแข่งขันและกำหนดมาตรการเฉพาะไว้ล่วงหน้าสำหรับตลาดที่เกี่ยวข้องใดที่ประเมินแล้วว่ามีการแข่งขันอย่างไม่มีประสิทธิภาพเพื่อป้องกันการกระทำผูกขาดหรือใช้อำนาจทางการตลาดที่ไม่เป็นธรรมของผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญ(Significant Market Power)ให้สอดคล้องกับหลักการแข่งขันโดยเสรีอย่างเป็นธรรม และส่งเสริมสนับสนุนการแข่งขันการพัฒนาอุตสาหกรรมโทรคมนาคมให้เป็นไปอย่างยั่งยืนและมีประสิทธิภาพอาศัยอำนาจตามความในมาตรา ๕๑ (๑๒) (๑๓) และ (๑๔)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา ๖๑และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๒๑ และมาตรา ๒๒ แห่งพระราชบัญญัติการประกอบกิจการโทรคมนาคม พ.ศ.๒๕๔๔อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงออกประกาศไว้ ดังต่อไปนี้ข้อ ๑ ในประกาศนี้ตลาดที่เกี่ยวข้อง หมายความว่าขอบเขตของตลาดบริการโทรคมนาคม โดยการพิจารณาตามหลักวิชาการโดยทั่วไปซึ่งพิจารณาโดยหลักเกณฑ์ทางเศรษฐศาสตร์ว่าประกอบด้วยบริการโทรคมนาคมที่ทดแทนกันซึ่งต้องพิจารณาทั้งทางด้านประเภทบริการโทรคมนาคมภูมิศาสตร์ และสภาพการแข่งขันเพื่อจะใช้ในการประกอบในการพิจารณากำหนดผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญและกำหนดมาตรการกำกับดูแลล่วงหน้าค่าของความยืดหยุ่นของอุปสงค์ต่อราคา(Own Price Elasticityof Demand) หมายความว่า ร้อยละของการเปลี่ยนแปลงของปริมาณการใช้บริการโทรคมนาคมต่อร้อยละการเปลี่ยนแปลงของราคาสินค้าหรือบริการโทรคมนาคมชนิดนั้นค่าของความยืดหยุ่นไขว้ของอุปสงค์ต่อราคา(Cross Price Elasticityof Demand) หมายความว่าร้อยละการเปลี่ยนแปลงของปริมาณการใช้บริการโทรคมนาคมชนิดหนึ่งต่อร้อยละการเปลี่ยนแปลงของราคาสินค้าหรือบริการโทรคมนาคมอีกชนิดหนึ่งผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) หรือบริษัท กสทโทรคมนาคม จำกัด (มหาชน) อยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับผู้ใช้บริการ หมายความว่าผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคมแต่ไม่รวมถึงผู้ใช้บริการที่เป็นผู้รับใบอนุญาตซึ่งนำบริการโทรคมนาคมที่ได้รับในฐานะผู้ใช้บริการไปประกอบกิจการอีกทอดหนึ่งตลาดค้าส่งบริการ หมายความว่าตลาดการให้บริการโทรคมนาคมโดยการให้เช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการขายบริการโทรคมนาคมให้แก่ผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์ตลาดค้าปลีกบริการ หมายความว่าตลาดการให้บริการโทรคมนาคมโดยการเช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการซื้อบริการโทรคมนาคมของผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์คณะกรรมการ หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติข้อ ๒ ประกาศนี้มีวัตถุประสงค์เพื่อกำหนดหลักเกณฑ์และวิธีการกำหนดนิยามของตลาดและขอบเขตตลาดที่เกี่ยวข้องเพื่อประโยชน์ในการประเมินสภาพการแข่งขันโดยหากตลาดที่เกี่ยวข้องใดมีการแข่งขันอย่างไม่มีประสิทธิภาพจะมีการกำหนดมาตรการเฉพาะสำหรับผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญ(Significant Market Power)เพื่อป้องกันการกระทำผูกขาดหรือใช้อำนาจทางการตลาดที่ไม่เป็นธรรมในลักษณะกำหนดมาตรการกำกับดูแลล่วงหน้า (Ex AnteRegulation) โดยไม่ผูกพันคณะกรรมการที่จะนำไปใช้บังคับกับการกำกับดูแลในเชิงเยียวยา(Ex Post Regulation)ซึ่งต้องพิจารณาเป็นรายกรณีข้อ ๓ ให้คณะกรรมการประกาศกำหนดนิยามของตลาดและขอบเขตตลาดที่เกี่ยวข้องตามหลักเกณฑ์และวิธีการตามประกาศนี้เพื่อใช้ประกอบในการกำหนดผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญและกำหนดมาตรการกำกับดูแลล่วงหน้า(Ex Ante Regulation)ในตลาดที่เกี่ยวข้องที่มีการกระทำผูกขาดการแข่งขันหรือใช้อำนาจทางการตลาดที่ไม่เป็นธรรมนิยามของตลาดและขอบเขตตลาดที่เกี่ยวข้องให้เป็นไปตามเอกสารแนบท้ายประกาศข้อ ๔ การกำหนดตลาดที่เกี่ยวข้อง (RelevantMarket) ให้คณะกรรมการประกาศกำหนดเกณฑ์และพิจารณาว่าบริการโทรคมนาคมที่สามารถทดแทนกันได้เนื่องจากลักษณะราคา และการใช้งานของบริการโทรคมนาคมตามหลักวิชาเศรษฐศาสตร์โดยให้คำนึงถึงปัจจัยทั้งทางด้านอุปสงค์และด้านอุปทานประกอบกัน ได้แก่เทคนิคของโครงข่าย ลักษณะและประเภทของบริการโทรคมนาคมเขตพื้นที่ของบริการโทรคมนาคมกลุ่มของผู้ใช้บริการ และการเข้าถึงโครงข่ายโทรคมนาคมข้อ ๕ เกณฑ์และปัจจัยที่ใช้ในการพิจารณาว่าบริการโทรคมนาคมที่สามารถทดแทนกันได้ประกอบด้วย(๑)ความสามารถทดแทนกันได้ด้านอุปสงค์สำหรับบริการโทรคมนาคมหนึ่ง (DemandSubstitutability) โดยพิจารณาค่าความยืดหยุ่นของอุปสงค์ต่อราคาและค่าความยืดหยุ่นไขว้ของอุปสงค์ต่อราคาประกอบกับเกณฑ์ทดสอบผู้มีอำนาจผูกขาดโดยสมมุติ (Hypothetical MonopolistTest) โดยใช้เกณฑ์การกำหนดเพิ่มราคาเพียงเล็กน้อยแต่มีนัยสำคัญได้ในช่วงระยะเวลาหนึ่งโดยยังคงมีกำไร(Small but Significantand Non-transitory Increasein Price: SSNIP Test)(๒)ความสามารถทดแทนกันได้ด้านอุปทานสำหรับบริการโทรคมนาคมหนึ่ง (SupplySubstitutability)(๓)โครงสร้างตลาดและระดับการแข่งขันในตลาดที่เกี่ยวข้องที่มีแนวโน้มก่อให้เกิดการแข่งขันที่ไม่มีประสิทธิภาพ(๔) อุปสรรคในการเข้าสู่ตลาดบริการโทรคมนาคมโดยพิจารณาทั้งลักษณะด้านโครงสร้างกฎหมาย และการกำกับดูแลในการพิจารณาใช้เกณฑ์และปัจจัยตามวรรคหนึ่งคณะกรรมการอาจพิจารณาใช้เฉพาะบางเกณฑ์หรือปัจจัยตามที่เห็นสมควรและข้อจำกัดของข้อมูลที่คณะกรรมการมีหรือได้รับเพื่อประกอบการพิจารณากรณีที่คณะกรรมการมีหรือได้รับข้อมูลไม่เพียงพอเพื่อประกอบการพิจารณาตามวรรคหนึ่งคณะกรรมการอาจใช้หลักเกณฑ์ตามวิชาเศรษฐศาสตร์ในการกำหนดสมมุติฐานหรือประมาณค่าที่เหมาะสมเพื่อใช้ประกอบในการคำนวณหรือพิจารณาก็ได้ข้อ ๖ การคำนวณค่าความยืดหยุ่นของอุปสงค์ต่อราคาและค่าความยืดหยุ่นไขว้ของอุปสงค์ต่อราคาให้เป็นไปตามหลักเกณฑ์และวิธีการที่คณะกรรมการกำหนดโดยมีขั้นตอน ดังนี้(๑)กำหนดตลาดบริการโทรคมนาคมหลักเพื่อเป็นฐานในการพิจารณา(๒) คำนวณค่าความยืดหยุ่นของอุปสงค์ (Elasticityof Demand) ตามแต่ละประเภทบริการโทรคมนาคมหลักตาม(๑)(๓) คำนวณค่าความยืดหยุ่นของอุปสงค์ต่อราคา (OwnPrice Elasticity of Demand)ตามแต่ละประเภทบริการโทรคมนาคมหลักจากข้อมูลตาม (๒)โดยพิจารณาร้อยละการเปลี่ยนแปลงของปริมาณซื้อหรือปริมาณการใช้บริการต่อร้อยละการเปลี่ยนแปลงของราคาบริการโทรคมนาคม(๔) พิจารณาค่าความยืดหยุ่นของอุปสงค์ต่อราคาเพื่อพิจารณาความสามารถในการทดแทนกันของบริการโทรคมนาคมโดยใช้หลักเกณฑ์ ดังนี้(ก)กรณีค่าความยืดหยุ่นของอุปสงค์ต่อราคาต่ำคือประมาณ ๐ - ๐.๕แสดงว่าบริการโทรคมนาคมดังกล่าวเป็นตลาดที่เกี่ยวข้องหนึ่งตลาดเนื่องจากบริการโทรคมนาคมดังกล่าวไม่สามารถทดแทนได้จากบริการโทรคมนาคมอื่นที่ใกล้เคียงหรือคล้ายคลึงกันจึงไม่จำเป็นต้องพิจารณาหาค่าความยืดหยุ่นไขว้ของอุปสงค์ต่อราคากับบริการโทรคมนาคมชนิดอื่นอีก(ข)กรณีค่าความยืดหยุ่นของอุปสงค์ต่อราคาสูงคือมากกว่าหรือเท่ากับ ๑ หรือใกล้เคียง ๑ แสดงว่าบริการโทรคมนาคมในตลาดสามารถทดแทนได้จากบริการโทรคมนาคมอื่นที่คล้ายคลึงกันจึงต้องนำบริการโทรคมนาคมที่ใกล้เคียงหรือคล้ายคลึงมารวมกับบริการโทรคมนาคมหลักตาม(๒) เพื่อพิจารณาว่าเป็นตลาดเดียวกันหรือไม่ต่อไปโดยต้องใช้ค่าความยืดหยุ่นไขว้ของอุปสงค์ต่อราคา (Cross PriceElasticity of Demand)ประกอบในการพิจารณา(๕)พิจารณาค่าความยืดหยุ่นไขว้ของอุปสงค์ต่อราคาระหว่างสองประเภทบริการโทรคมนาคมเพื่อพิจารณาว่าบริการโทรคมนาคมสองประเภทสามารถทดแทนกันได้หรือไม่โดยใช้หลักเกณฑ์ดังนี้(ก)หากค่าความยืดหยุ่นไขว้ของอุปสงค์ต่อราคาต่ำคือ อยู่ในระดับน้อยกว่า ๐.๕ แสดงว่าบริการโทรคมนาคมหลักตาม(๓) นั้นสามารถเป็นตลาดที่เกี่ยวข้องเฉพาะของตนเองโดยไม่ต้องรวมบริการโทรคมนาคมอื่นที่ใกล้เคียงหรือคล้ายคลึงเข้ามารวมเป็นตลาดที่เกี่ยวข้องด้วย(ข)หากค่าความยืดหยุ่นไขว้ของอุปสงค์ต่อราคาสูงคือ อยู่ในระดับสูงกว่า ๐.๕ ให้นำบริการโทรคมนาคมทั้งสองประเภทมาทดสอบตามกระบวนการตาม(๒) ถึง (๕)ใหม่จนกว่าจะได้ค่าความยืดหยุ่นของอุปสงค์ต่อราคาของบริการโทรคมนาคมรวมกันที่ต่ำแสดงว่าบริการโทรคมนาคมรวมกันดังกล่าวเป็นตลาดที่เกี่ยวข้องหนึ่งตลาดข้อ ๗ ในกรณีที่เห็นสมควร คณะกรรมการอาจจะพิจารณาว่าบริการโทรคมนาคมหรือกลุ่มของบริการโทรคมนาคมและพื้นที่ให้บริการโทรคมนาคมนั้นจะอยู่ในตลาดที่เกี่ยวข้องเดียวกันก็ต่อเมื่อผู้ประกอบการสมมุติที่มีเป้าหมายในการทำกำไรสูงสุดและราคาของบริการโทรคมนาคมไม่ได้ถูกแทรกแซงจากรัฐพร้อมทั้งเป็นผู้ให้บริการโทรคมนาคมรายเดียวในปัจจุบันและในอนาคตในเขตพื้นที่นั้นสามารถกำหนดให้มีการเพิ่มราคาบริการโทรคมนาคมเพียงเล็กน้อยแต่มีนัยสำคัญได้ในช่วงระยะเวลาหนึ่งโดยยังคงมีกำไร (SSNIPTest) โดยมีขั้นตอนและหลักเกณฑ์ ดังนี้(๑) กำหนดตลาดบริการโทรคมนาคมเป้าหมายที่จะพิจารณา(๒)กำหนดราคาของบริการโทรคมนาคมเป้าหมายของผู้ประกอบการที่เป็นผู้ผูกขาดโดยสมมุติ ณระดับราคาหนึ่ง หรือราคา ณระดับตลาดที่มีการแข่งขันเป็นราคาตั้งต้นสำหรับการพิจารณาโดยพิจารณาว่าผู้ประกอบการที่เป็นผู้ผูกขาดโดยสมมุติมีกำไรหรือไม่(๓) ทดสอบการเพิ่มราคาของบริการเป้าหมายโดยกำหนดการเพิ่มราคาขึ้นในอัตราร้อยละ ๕ ถึงร้อยละ ๑๐ของราคาตั้งต้นเป็นระยะเวลาอย่างน้อย ๑ ปีเพื่อพิจารณาว่าผู้ประกอบการที่เป็นผู้ผูกขาดโดยสมมุติยังคงมีกำไรหรือไม่(๔)พิจารณาว่าผู้ประกอบการที่เป็นผู้ผูกขาดโดยสมมุติยังคงมีกำไรหรือไม่ตาม (๓) โดยใช้เกณฑ์ดังนี้(ก)หากผู้ประกอบการที่เป็นผู้ผูกขาดโดยสมมุติยังคงมีกำไรแสดงว่าขอบเขตของตลาดที่เกี่ยวข้องมีเพียงบริการโทรคมนาคมเป้าหมายในตลาดเท่านั้น(ข)หากผู้ประกอบการที่เป็นผู้ผูกขาดโดยสมมุติไม่มีกำไรแสดงว่ายังมีบริการโทรคมนาคมอื่นที่อาจทดแทนบริการโทรคมนาคมเป้าหมายทางด้านอุปสงค์ได้ก็ให้ทำการทดสอบโดยเพิ่มบริการโทรคมนาคมอื่น ๆที่ใช้ทดแทนกันได้มากที่สุดเข้าไปในนิยามตลาดบริการโทรคมนาคมเป้าหมายจนกระทั่งผู้ประกอบการที่เป็นผู้ผูกขาดโดยสมมุติสามารถมีกำไรจากการเพิ่มราคาบริการโทรคมนาคมข้อ ๘ ให้คณะกรรมการพิจารณาความสามารถในการทดแทนด้านอุปทานของบริการโทรคมนาคมหนึ่งโดยคำนึงถึงความสามารถของผู้รับใบอนุญาตในการเปลี่ยนการให้บริการโทรคมนาคมของตนเองได้อย่างมีประสิทธิภาพภายในระยะเวลาสั้นเพื่อเป็นบริการโทรคมนาคมทดแทนโดยไม่เพิ่มต้นทุนหรือความเสี่ยงเพิ่มเติมอย่างมีนัยสำคัญโดยอาจทดสอบกับเกณฑ์ทดสอบผู้ผูกขาดโดยสมมุติข้อ ๙ ผู้รับใบอนุญาตมีหน้าที่ต้องจัดส่งข้อมูลแก่คณะกรรมการตามที่คณะกรรมการร้องขอเพื่อใช้ในการวิเคราะห์และพิจารณากำหนดตลาดที่เกี่ยวข้องตามประกาศนี้กรณีที่คณะกรรมการมีหรือได้รับข้อมูลไม่เพียงพอเพื่อประกอบการวิเคราะห์หรือพิจารณาคณะกรรมการอาจใช้หลักเกณฑ์ตามวิชาเศรษฐศาสตร์ในการกำหนดสมมุติฐานหรือประมาณค่าที่เหมาะสมเพื่อใช้ประกอบในการคำนวณหรือพิจารณาก็ได้ข้อ ๑๐ กรณีมีบริการโทรคมนาคมเกิดขึ้นใหม่หลังจากมีการประกาศตลาดที่เกี่ยวข้องแล้วจะไม่ได้รับการพิจารณาให้อยู่ในบังคับตามประกาศนี้เว้นแต่กรณีที่คณะกรรมการเห็นสมควรให้คณะกรรมการมีอำนาจประกาศเพิ่มเติมเป็นรายกรณีไปข้อ ๑๑ เพื่อประโยชน์ทางด้านเศรษฐกิจหรือความมั่นคงของประเทศหรือเพื่อส่งเสริมให้มีการลงทุนและสนับสนุนการพัฒนานวัตกรรมในอุตสาหกรรมโทรคมนาคมหรือเพื่อประโยชน์สาธารณะคณะกรรมการอาจกำหนดยกเว้นการบังคับใช้ทั้งฉบับหรือแต่เฉพาะบทบัญญัติข้อหนึ่งข้อใดของประกาศนี้ก็ได้ข้อ ๑๒ ให้คณะกรรมการทบทวนการวิเคราะห์และประเมินตลาดที่เกี่ยวข้องทุกระยะเวลาสองปีหรือตามระยะเวลาที่คณะกรรมการเห็นสมควรกำหนดโดยคำนึงถึงความเปลี่ยนแปลงของเทคโนโลยีและความต้องการของตลาดและสภาพการแข่งขันทั้งนี้ให้สำนักงานจัดให้มีการรับฟังความคิดเห็นสาธารณะจากผู้รับใบอนุญาตและผู้มีส่วนเกี่ยวข้องเพื่อประกอบการพิจารณาทบทวนการวิเคราะห์และประเมินตลาดที่เกี่ยวข้องด้วยข้อ ๑๓ ให้คณะกรรมการมีอำนาจในการพิจารณาเปลี่ยนแปลงเพิ่มเติมหลักเกณฑ์และวิธีการตามประกาศนี้ได้ตามที่คณะกรรมการเห็นสมควรหากปรากฏภายหลังว่ามีหลักเกณฑ์และวิธีการกำหนดนิยามของตลาดและตลาดที่เกี่ยวข้องตามหลักวิชาการทางเศรษฐศาสตร์อื่นใดที่ใช้อย่างแพร่หลายเป็นที่ยอมรับและเหมาะสมกับสภาพแวดล้อมการประกอบกิจการของประเทศไทยข้อ ๑๔ ประกาศนี้ให้ใช้บังคับแก่การประกอบกิจการโทรคมนาคมของผู้ได้รับอนุญาตสัมปทานหรือสัญญาอยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับ และให้ผู้ประกอบกิจการโทรคมนาคมดังกล่าวมีสิทธิหน้าที่และความรับผิดเช่นเดียวกับผู้รับใบอนุญาตตามพระราชบัญญัติการประกอบกิจการโทรคมนาคมพ.ศ. ๒๕๔๔ข้อ ๑๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๔ ธันวาคม พ.ศ. ๒๕๕๑พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑. ภาคผนวกนิยามตลาดโทรคมนาคมที่เกี่ยวข้องสำหรับกิจการโทรคมนาคมไทย แนบท้ายประกาศคณะกรรมการกิจการโทรคมนาคมแห่งชาติเรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. ๒๕๕๑(ดูข้อมูลจากภาพกฎหมาย)วัชศักดิ์/ผู้จัดทำ๘ มกราคม๒๕๕๒[๑] ราชกิจจานุเบกษาเล่ม ๑๒๕/ตอนพิเศษ ๑๙๕ ง/หน้า ๖๒/๒๖ ธันวาคม ๒๕๕๑